recursal/SuperWikiNEXT-32B huggingface dataset:
**சி. பொ. மயில்வாகனம்** (*S. P. Mayilvahanam*, இறப்பு: 1983) இலங்கை வானொலியின் தமிழ் வர்த்தக சேவையின் முன்னோடி என்று கருதப்படுபவர். உலக ரீதியாக பலராலும் அறியப்பட்ட தமிழ் வானொலி அறிவிப்பாளர். தென்னிந்தியாவில் பொதுமக்கள் மத்தியிலும், சினிமா கலைஞர்கள், தயாரிப்பாளர்கள் மத்தியிலும் மிகுந்த செல்வாக்கு உடையவராக விளங்கியவர்.

வாழ்க்கைக் குறிப்பு
-------------------

கொழும்பு செக்கடித் தெருவில் இரண்டு தலைமுறைகளாக புகையிலை, எண்ணெய் வணிகம் செய்துவந்த ஒரு குடும்பத்தில் மூத்த மகனாகப் பிறந்தவர் மயில்வாகனன். யாழ்ப்பாணம் மத்திய கல்லூரியில் கல்வி பயின்றவர். அன்று இலங்கை வானொலியில் பிரபலமான அறிவிப்பாளராக இருந்த செந்திமணி உடனான் திருமணம் இவரை குடும்ப வர்த்தக நிலையத்தில் இருந்து வெளியேற்றி, வானொலி ஊடகத்துறையில் நுழைய வைத்தது.

வானொலி அறிவிப்பாளராக
--------------------

மயில்வாகனம் இலங்கை வானொலியில் 1954 ஆம் ஆண்டில் இணைந்தார். இவர் வர்த்தக ஒலிபரப்பில் சேருவதற்கு முன்னர் கந்தையா என்பவர் அப்பணியைச் செய்து வந்தார். அப்போது வர்த்தக ஒலிபரப்பின் நேரம் நாள் ஒன்றுக்கு அரை மணித்தியாலம் மட்டுமே. ஆஸ்திரேலியாவைச் சேர்ந்த கிளிபோர்ட் டொட் என்பவர் கொழும்புத் திட்டம் மூலம் இலங்கை வானொலியில் பணியாற்றிய போது அவரிடம் பயிற்சி பெற்றார் மயில்வாகனம். இலங்கை வானொலியின் வர்த்தக சேவையில் திருப்பிப்பார், ஜோடி மாற்றம், இருகுரலிசை, ஒருபடப்பாட்டு போன்ற பல புதிய நிகழ்ச்சிகளை அறிமுகம் செய்தார்.

தமிழ்த் திரைப்படங்கள் தமிழ்நாட்டில் வெளியாகும்போது தயாரிப்பாளர்கள் அழைப்பின் பேரில் காலை கொழும்பிலிருந்து விமானத்தில் புறப்பட்டு சென்னை வந்து பாட்டுகளைப் பெற்றுக்கொண்டு மாலை மீண்டும் கொழும்பு திரும்புவார்.

சிறப்புத் தகவல்கள்
------------------

* நான் கண்ட சொர்க்கம் (1958) திரைப்படத்தில் சுவர்க்கக் காட்சி ஒன்றில் நகைச்சுவை நடிகர் கே. ஏ. தங்கவேலு *ஏ, ரேடியோ சிலோன் மயில்வாகனம் இங்கேயும் வந்து விட்டாரா!,* என்று குறிப்பிடுவார்..

மேற்கோள்கள்
-----------

1. ↑  "When Ceylon ruled the airwaves". 2008-12-19 அன்று மூலம் பரணிடப்பட்டது. 2008-09-04 அன்று பார்க்கப்பட்டது. Unknown parameter `|=` ignored (உதவி)
2. 1 2 3  கா. சிவத்தம்பி. "சி. பொ. மயில்வாகனன் பற்றிய ஒரு நினைவஞ்சலிக் குறிப்பு". *தமிழ் ஒலி*.. பார்த்த நாள்: 2020-05-10.
3. ↑  கலைமகள்; நவம்பர் 2014; ’இலங்கை வானொலி’ கட்டுரை ; பக்கம் 37-42

உசாத்துணை
---------

* Wavell, Stuart. - *The Art of Radio* - Training Manual written by the Director Training of the CBC. - இலங்கை ஒலிபரப்புக் கூட்டுத்தாபனம், 1969.

வெளி இணைப்புகள்
---------------

* Sri Lanka Broadcasting Corporation
* Reflections from one of S. P. Mylvaganam's contemporaries பரணிடப்பட்டது 2011-07-16 at the வந்தவழி இயந்திரம்
* SLBC-creating new waves of history பரணிடப்பட்டது 2006-03-21 at the வந்தவழி இயந்திரம்
* Eighty Years of Broadcasting in Sri Lanka பரணிடப்பட்டது 2008-09-25 at the வந்தவழி இயந்திரம்
* இலங்கை வானொலியின் 'பிதாமகர்' எஸ்.பி.மயில்வாகனன் அவர்களின் குரல் பதிவு
**சின்னக் கொக்கு** அல்லது **சிறு வெண் கொக்கு** (*little egret*; *Egretta garzetta*) என்பது கொக்கு இனத்தில் சிறியவகை வெள்ளைக் கொக்கு ஆகும், இது ஒரு நீர்ப்பறவையாகும்.

**சிறு வெண் கொக்கு**

விளக்கம்
--------

இது வெண் கொக்கைவிட சற்று சிறியது. இதன் அலகு எப்போதும் கருப்பாக இருக்கும். விழிபடலம் மஞ்சளாக இருக்கும். வளர்ந்த சிறு வெண் கொக்கு 55–65 செ.மீ (22–26 அங்குலம்) நீளமுடையதாகவும், சிறகு விரிந்த நிலையில் 88–106 செ.மீ (35–42 அங்குலம்) அகலமுடையது. இதன் எடை 350–550 கிராம் ஆகும். இதன் இறகுகள் வெள்ளை நிறமுடையவை. இதன் கால்கள் நீண்டு கறுப்பாவும், விரல்கள் மஞ்சள் தோய்ந்த கருப்பு நிறத்திலும் காணப்படும். உடல் முழுவதும் தூய வெண்மை நிறத்தில் இருக்கும்.

இனப்பெருக்க காலத்தில் உச்சந்த தலையில் கம்பிபோன்ற இரண்டு தூவிகள் சுமார் எட்டு செ.மீ. நீளம் வளர்ந்து பின் நோக்கி தொங்கும். மார்பிலும் முதுகிலும் சிறு வெண்தூவிகள் வளரும்.

நடத்தை
------

மாலை அந்திவேளையில் தங்கள் இருப்பிடத்தை நோக்கி கூட்டமாக 'க்வா' 'க்வா' என ஒலி எழுப்பியபடி v வடிவில் பறந்து வரும். பறக்கும்போது தன் கால்களை இணைத்து பின்னால் நீட்டி ஒரே சீராக இறக்கை அடித்துப் பறக்கும். அக்டோபர் முதல் ஏப்ரல் வரை இனப்பெருக்கம் செய்கின்றன. மரங்களில் குச்சிகளால் கூடுகட்டி இலைதழைகளால் மெத்தென ஆக்கி முட்டை இடுகின்றன. கூட்டமாகவும், தனித்தும் கூடுகட்டும். 4 முதல் 6 முட்டைகள் வரை இடும். முட்டைகள் நீலங் கலந்த பச்சை நிறத்தில் இருக்கம். முட்டைகளை ஆண், பெண் என இரு கொக்குகளும் அடைகாக்கம். 21 முதல் 25 நாட்களில் குஞ்சிகள் வெளிவரும். குஞ்சுகள் வெள்ளை இறகுகளால் மூடப்பட்டிருக்கும், பெற்றோர்கள் இருவராலும் பராமரிக்கப்பட்டு 40 முதல் 45 நாட்களுக்குப் பிறகு அவை பறந்து செல்கின்றன.

மேற்கோள்
--------

1. ↑  பன்னாட்டு பறவை வாழ்க்கை (2014). "*Egretta garzetta*". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2014.3*. பன்னாட்டு இயற்கைப் பாதுகாப்புச் சங்கம். 28 December 2014 அன்று பார்க்கப்பட்டது.
2. ↑  Hancock, James; Kushlan, James A. (2010). *The Herons Handbook*. Bloomsbury Publishing. பக். 175–180. பன்னாட்டுத் தரப்புத்தக எண்:978-1-4081-3496-2. .
**இலங்கை கொண்டைக் குயில்** (ceylon pied crested cuckoo) (உயிரியல் பெயர் *Clamator jacobinus jacobinus*) என்பது சுடலைக் குயிலின் மூன்று கிளையினங்களில் ஒன்றாகும். இது தென் இந்தியா, இலங்கை, தென் மியான்மர் ஆகிய பகுதிகளில் காணப்படுகிறது.

விளக்கம்
--------

மைனா அளவில் இருக்கும் இலங்கை கொண்டைக் குயிலானது நீண்ட வாலுடன் சுமார் 33 செ. மீட்டர் நீளம் இருக்கும். இதன் அலகு கருப்புகவும், விழிப்படலம் பழுப்பு நிறத்திலும், கால்கள் ஈய நிறத்திலும், விரல்கள் கறுப்பாகவும் இருக்கும். தலையில் உள்ள கொண்டை உள்ளிட்ட உடலின் மேற்பகுதி முழுக்க கறுப்பாக இருக்கும். உடலின் கீழ்ப்பகுதி முழுக்க வெண்மையாக இருக்கும். இறக்கைகளில் வட்டமான வெள்ளைப் பட்டையும், வால் இறகைகளில் வட்டமான வெள்ளைப் பட்டையும், வால் இறகுகளின் முனையின் மேற்பகுதியின் வெண்மையும் பறக்கும்போது தெளிவாகத் தெரியும். ஆண் பெண் பறவைகள் ஒன்றுபோல இருக்கும்.

பரவலும் வாழிடமும்
-----------------

இப்பறவை தென்னிந்தியா, இலங்கை, தென் மியான்மர் ஆகிய புகுதிகளில் காணப்படுகிறது. ஆந்திராவின் வட பகுதி தவிர தென்னிந்தியா முழுவதும் மழைக்காலத்தில் பரவலாகவும், கோடைக் காலத்தில் ஆங்காங்கேயும் காண இயலும். மலைகளில் 2000 மீட்டர் உயரம்வரை காணப்படுகிறது.

நடத்தை
------

மரக்கிளைகளிடையேயும், புதர்களிடையேயும், பெரும்பாலும் தனித்து புழு பூச்சிகளைப் பிடித்துத் தின்றபடி திரியும். தரையில் ஓடியாடி இரை தேடுவதும் உண்டு. புதருக்கு புதர் தாவிப் பறக்கும். அப்போது எளிதாக அடையாளம் காண இயலும். இது கம்பளிப் பூச்சிகள், சிறு வண்டுகள், எறும்புகள், நத்தைகள், கரையான்கள் போன்றவற்றை பிடித்து உண்ணும்.

பீஇயு பீஇயு.. பீ இயு, பீ ஈஇ... பீ இயு, பீஇயு என ஒலி எழுப்பும். பறக்கும் போது இதன் குரலைக் கேட்க இயலும்.

இனப்பெருக்கம்
-------------

இவை ஆண்டு முழுவதும் இனப்பெருக்கம் செய்யக்கூடியவை. கூடு கட்டாத இவை தவிட்டுக் குருவி, பூங்குருவி முதலிய பறவைகளின் கூட்டில் ஒன்று அல்லது இரண்டு முட்டைகள் இடும். எந்தப் பறவையின் கூட்டில் முட்டை இடுகின்றதோ அந்தப் பறவையின் முட்டை நிறத்தையும் உருவையும் ஒத்ததாக இருக்கும்படி முட்டை இடும் ஆற்றல் கொண்டது.

மேற்கோள்கள்
-----------

1. ↑  Gill, Frank; Donsker, David, eds. (2019). "Turacos, bustards, cuckoos, mesites, sandgrouse". *World Bird List Version 9.2*. International Ornithologists' Union. 26 June 2019 அன்று பார்க்கப்பட்டது.
2. 1 2 3 4   *க. ரத்தினம், தென்னிந்தியப் பறவைகள்*. சென்னை: தமிழ்நாடு பாடநூல் நிறுவனம். 1973. பக். 236-238.
3. ↑  "பறவைகள்: நம்பிக்கைகளும் உண்மையும்". *Hindu Tamil Thisai*. 2020-02-15. 2023-08-22 அன்று பார்க்கப்பட்டது.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q27610155
* GBIF: 7191208
* iNaturalist: 698054
* ITIS: 705319

 |
கைமூலம் பால் கறத்தல்
 துருவ மானில் பால் கறத்தல் (19 ஆம் நூற்றாண்டு)
கால்நடைகள், எருமை, மனிதர், ஆடு, செம்மறியாடு மற்றும் அரிதாக ஒட்டகம், குதிரை மற்றும் கழுதை ஆகியவற்றின் பாற்சுரப்பியிலிருந்து பாலை அகற்றும் செயல் **பால் கறத்தல்** (*Milking*) ஆகும். பால் கறத்தல் கையால் அல்லது இயந்திரம் மூலம் செய்யப்படலாம். பால்கறத்தலானது தற்போது அல்லது சமீபத்தில் கர்ப்பமாக விலங்குகளிலிருந்து பெறப்படுகிறது. பாலானது எந்த விலங்கிலிருந்து கறக்கப்படுகிறதே அந்த விலங்கில் பெயரில் குறிப்பிடப்படுகிறது. எ.கா. பசும்பால் (பசுவிலிருந்து கறக்கப்பட்ட பால்).

கைமூலம் பால் கறத்தல்
--------------------

கையினால் பால் கறப்பது என்பது பசு மாடுகளின் மடிகளில் தடவியும், முலக்காம்புகளைக் கீழே இழுப்பதன் மூலமும், பாலை ஒரு வாளியில் பீச்சியடிக்கச் செய்யப்படுகிறது. இதில் இரண்டு முக்கிய முறைகள் பயன்படுத்தப்படுகின்றன:

* முலைக்காம்பின் மேற்பகுதி விரலுக்கும் கட்டைவிரலுக்கும் இடையில் மூடப்பட்டு, கீழ்ப் பகுதியில் பாலைப் பெறுதல். பின்னர் மற்ற விரல்களால் கசக்கி, முலைக்காம்பின் நுனியில் உள்ள துளை வழியாகப் பாலை வெளியேற்றுதல்.
* முலைக்காம்பின் மேற்பகுதியினை விரல்கள் மற்றும் கட்டைவிரலால் மூடி, பின்னர் முலைக்காம்பின் கீழ் நழுவி, பாலை கீழ் நோக்கித் தள்ளுதல்.

இயந்திரம் மூலம் பால் கறத்தல்
----------------------------

 சிறிய அளவிலான இயந்திர பால் கறத்தல்
பெரும்பாலான வளர்ந்த நாடுகளில் பால் பண்ணைகளில் பால் கறக்கும் இயந்திரங்களைப் பயன்படுத்தி பால் கறக்கப்படுகிறது. முலைக் காம்புகளில் கோப்பைகள் பசுவின் காம்புகளுடன் இணைக்கப்படுகின்றன. பின்னர் கோப்பையில் வெற்றிடத்திற்கும் சாதாரண காற்று அழுத்தத்திற்கும் இடையில் மாறி மாறி பால் பிரித்தெடுக்கப்படுகின்றன. பால் சேமிப்பதற்காகப் பெரிய கலனுடன் இந்த குழாய்கள் இணைக்கப்பட்டிருக்கும். மொத்தமாகப் பாலானது தொட்டியில் சேர்க்கப்படுவதற்கு முன்பு வடிகட்டப்பட்டுக் குளிர்விக்கப்படுகிறது.

தற்போதுள்ள ரோபோ முறியில் பால் கறப்பதில் மாடுகள் எப்போது பால் கொடுக்க வேண்டும் என்பதைத் தீர்மானிக்கும் சுதந்திரத்தை அனுமதித்துள்ளது.

நச்சு கறத்தல்
-------------

நச்சுஎதிர்பொருள் உற்பத்திக்காக, பாம்புகள் மற்றும் சிலந்திகளிலிருந்து விசத்தை அகற்றுவதை விவரிக்கப் பால் கறத்தல் என்ற சொல்லாட்சி பயன்படுத்தப்படுகிறது.

மேலும் காண்க
------------

* மார்பக பம்ப்
* அமைப்புக்கு பால் கறத்தல்

மேற்கோள்கள்
-----------

1. ↑  "Definition of MILKER". *www.merriam-webster.com*. 11 November 2016 அன்று பார்க்கப்பட்டது.
2. ↑  Billingsley, John; Visala, Arto; Dunn, Mark (2008), "Robotics in Agriculture and Forestry", *Springer Handbook of Robotics* (ஆங்கிலம்), Springer Berlin Heidelberg, pp. 1065–1077, doi:10.1007/978-3-540-30301-5\_47, ISBN 9783540239574 Missing or empty `|url=` (உதவி)

* (in ஆங்கில மொழி) MilkAcademy (for more applicable information about milking equipment and dairy farming)
The fluctuation of blood sugar (red) and the sugar-lowering hormone insulin (blue) in humans during the course of a day with three meals. One of the effects of a sugar-rich vs a starch-rich meal is highlighted. **இரத்தக் குளுக்கோசுச் செறிவு** அல்லது **இரத்தச் சர்க்கரை அளவு** என்பது மனிதர்களில் அல்லது விலங்குகளில் இரத்தத்தில் கலந்திருக்கும் குளுக்கோசின் அளவைக் குறிப்பதுவாகும். மனித உடலானது இதனைப் பொதுவாக 3.6 - 5.8 மில்லி மோல்/ லீட்டர் அளவில் பேணுகிறது. 

குளுக்கோசு ஆனது உயிரணுக்களுக்குப் பிரதானமான சக்தி வழங்கியாகத் தென்படுகிறது, இது குடலில் இருந்து அகத்துறிஞ்சப்பட்டு, கல்லீரலில் இருந்து உயிரணுக்களுக்கு குருதியருவி மூலம் எடுத்துச் செல்லப்படுகிறது. உயிரணுக்களுக்குள் உட்செல்லுவதற்கு இன்சுலின் எனும் கணையத்தில் சுரக்கப்படும் இயக்குநீர் துணைபோகின்றது.

சராசரி இரத்தச் சர்க்கரை அளவு நான்கு மில்லி மோல்/ லீட்டர் (72 மில்லிகிராம்/ டெசிலீட்டர்) ஆகும், ஆனால் இதன் அளவு வெவ்வேறு சந்தர்ப்பங்களைப் பொறுத்து வேறுபடும், உதாரணமாக, காலையில் சாப்பாட்டின் முன்னர் குளுக்கோசு அளவு குறைவாகவும், சாப்பாட்டின் பின்னர் உயர்ந்தும் காணப்படும்.

சாதாரண அளவு இடைவெளிகளில் இருந்து குளுக்கோசின் அளவு மாறுபடுதல் உடல்நல வேறுபாட்டைக் குறிக்கின்றது. குளுக்கோசின் அளவு உயர்வடைதல் இரத்தச் சர்க்கரை மிகைப்பு என்றும் குறைவடைதல் இரத்தச் சர்க்கரைக் குறைவு என்றும் அழைக்கப்படுகிறது. நீரிழிவு நோய் நிரந்தரமான இரத்தச் சர்க்கரை மிகைப்பைக் கொண்டிருக்கிறது, நீரிழிவைப் போல ஏனைய சிலநோய்களும் இரத்தத்தில் சர்க்கரையின் அளவைக் கட்டுப்படுத்த முடியாமையைக் கொண்டிருக்கிறது. தற்காலிகமான இரத்தச் சர்க்கரை மிகைப்பானது மன அழுத்தம், காயங்கள், அறுவைச்சிகிச்சை, மாரடைப்பு, தொற்றுநோய்கள் போன்றவற்றால் ஏற்படலாம். மதுபானம் அருந்தலில் முதலில் சர்க்கரை அளவை மிகைப்பட்டு பின்னர் குறைத்துவிடும். சில குறிப்பிட்ட மருந்துகள் சர்க்கரையின் அளவைக் கூட்டலாம் அல்லது குறைக்கலாம்.

மேற்கோள்கள்
-----------

1. ↑  "Acute effects on insulin sensitivity and diurnal metabolic profiles of a high-sucrose compared with a high-starch diet". *The American Journal of Clinical Nutrition* **67** (6): 1186–96. June 1998. doi:10.1093/ajcn/67.6.1186. பப்மெட்:9625092. .
2. ↑  "Four grams of glucose". *American Journal of Physiology. Endocrinology and Metabolism* **296** (1): E11–21. January 2009. doi:10.1152/ajpendo.90563.2008. பப்மெட்:18840763.
3. ↑  Walker, Rosemary and Rodgers, Jill (2006) *Type 2 Diabetes – Your Questions Answered*. Dorling Kindersley. ISBN 1-74033-550-3.
1976 இல் உலூனா 24 நிலாவில் 118, 184 செமீ ஆழங்களில் எடுத்த மன்னடுக்கு படிவப் பதக்கூறுகளின் விரவிய எதிரொளிர்வுக் கதிர்நிரல். இது நீர் மூலக்கூறுகளின் சிறும 3, 5, 6 நுண்மீ(µm) இணைதிற(valence0-அதிர்வுப் பட்டைகளைக் காட்டுகிறது.
 நிலாவின் காணாத பக்க இளம் மொத்தல்குழியின், சந்திரயான்-1 விண்கலத்தில் உள்ள நாசாவின் நிலாக் கனிமவியல் வரைவி எடுத்த, படிமங்கள்
 இந்தப் படிமம், இந்தியச் சந்திரயான் வட்டணைக்கல நாசா நிலாக் கனிமவியல் வரைவுக் (M3) கதிர்நிரல் அளவி எடுத்த, நிலாத் தென்முனை மேற்பரப்புப் பனிப்பரவல்(இடது), வடமுனை மேற்பரப்புப் பனிப்பரவல்(வலது) ஆகியவற்றைக் காட்டுகிறது
**நிலாத் தண்ணீர்** *(Lunar water)* என்பது நிலாவில் உள்ள தண்ணீர் ஆகும். சூரிய ஒளிபடும் நிலா மேற்பரப்பில் விரவிய நீர் மூலக்கூறுகள் நிலவுவதாக நாசாவின் சோஃபியா நோக்கீட்டகம் 2020 இல் கண்டுபிடித்துள்ளது..படிப்படியாக, இந்த நீரின் ஆவி ஒளியாற் சிதைந்து, விண்வெளியில் நீரகத்தையும்(ஐதரசன்) உயிரகத்தையும்(ஆக்சிசன்) விடுவிக்கிறது. அறிவியலாளர்கள் நிலா முனைகளில் நிலையாக நிழலில் உள்ள தண்ணிய மொத்தல்குழிகளில் பனி வடிவில் நீர் உள்ளதைக் கண்டுபிடித்துள்ளனர். நீர் மூலக்கூறுகள் நிலா வளிமண்டலத்தில் மிக அருகலாகவே காணப்படுகின்றன.

இருநீரக ஆக்சைடு எனும் நீரும்(H2O)]], ஐதராக்சில் குழு(-OH) சார்ந்த வேதிமங்களும், நிலாக் கனிமங்களில் ஐதரேட்டுகளாகவும் ஐதராக்சைடுகளாகவும் வேதியியலாகப் பிணைந்து உள்ளனவே தவிர, கட்டற்ற தண்ணீராகக் கிடைப்பதில்லை. இதுவும் நிலா மேற்பரப்பைப் பொறுத்தவரை, சான்றுகளின் அடிப்படையில், மிகவும் தாழ்செறிவிலேயே நிலவுகிறது. உண்மையில், மேற்பரப்புப் பொருள் தன் புறப்பரப்பில் உறிஞ்சிய நீர் 1000 இல் 10 பங்கு அளவிலான சுவடுகளாகவே நிலவுகிறது என மதிப்பிடப்பட்டுள்ளது.

மேற்கோள்கள்
-----------

1. ↑  "NASA - SOFIA discovers water on sunlit surface of the Moon". *NASA*. 26 October 2020.
2. ↑  Pinson, Jerald (2020-11-20). "Moon May Hold Billions of Tons of Subterranean Ice at Its Poles". *Eos* **101**. doi:10.1029/2020eo151889. பன்னாட்டுத் தர தொடர் எண்:2324-9250. .
3. ↑  "Is There an Atmosphere on the Moon? | NASA". nasa.gov. 7 June 2013. 2015-05-25 அன்று பார்க்கப்பட்டது.
4. ↑  Lucey, Paul G. (23 October 2009). "A Lunar Waterworld". *Science* **326** (5952): 531–532. doi:10.1126/science.1181471. பப்மெட்:19779147. Bibcode: 2009Sci...326..531L. .
5. ↑  Clark, Roger N. (23 October 2009). "Detection of Adsorbed Water and Hydroxyl on the Moon". *Science* **326** (5952): 562–564. doi:10.1126/science.1178105. பப்மெட்:19779152. Bibcode: 2009Sci...326..562C. .

வெளி இணைப்புகள்
---------------

* CubeSat for investigating ice on the Moon — SPIE Newsroom
* Ice on the Moon — NASA Goddard Space Flight Center
* Fluxes of fast and epithermal neutrons from Lunar Prospector: Evidence for water ice at the lunar poles — Science
* Moon has a litre of water for every tonne of soil — Times Online
* Unambiguous evidence of water on the Moon — Slashdot Science Story
**அக்யூலா** (*Aquila*), என்பது தொலைதூரத்தில் அமைந்துள்ள பகுதிகளுக்கு இணைய சேவையை அளிப்பதற்காக முகநூல் நிறுவனத்தால் வடிவமைக்கப்பட்டுள்ள இன்னும் முழுமையான பயன்பாட்டுக்கு வராத பரீட்சார்த்த நிலையில் இருக்கக்கூடிய சூரிய சக்தியால் இயங்கக் கூடிய ஆளில்லாத வானூர்தியின் பெயராகும். முகநூல் நிறுவனர் மார்க் சக்கர்பெர்க் இதனை முன்னெடுத்திருக்கிறார். விண்ணில் பறந்தபடியே தடையில்லா இணையதள சேவையை (Wi-fi hot spot) வழங்கும் சக்தி படைத்தது.

இந்த அக்யூலா ஆளில்லாத விமானத்தை முகநூல் நிறுவனம் வெள்ளோட்டம் விட்டுள்ளது. 2016 டிசம்பரில் இதன் ஓட்டம் நடத்தப்பட்டாலும் அந்த விமானம் தரையிறங்குவதில் சிக்கல் ஏற்பட்டது. ஜூலை முதல் வாரத்தில் அந்த சிக்கலுக்கு தீர்வு கண்ட பின்னர் அக்யூலா சூரிய ஆற்றல் விமானத்தை அமெரிக்காவின் அரிசோனா பகுதியில் சோதனை செய்து பார்த்திருக்கிறது. போயிங் விமானத்தை விட மிகப் பெரிய இறக்கைகளைக் கொண்ட இந்த ஆளில்லா விமானம் 3 ஆயிரம் அடி உயரத்துக்குச் சென்றதுடன், ஒன்றே முக்கால் மணி நேரம் வானிலேயே உலா வந்தது. நொடிக்கு 20 ஜிபி இணையவேகத்தில் 13 கி.மீ தூரத்துக்கு இணைய சேவையை வழங்கும் பணியை சோதித்து வெற்றி பெற்றுள்ளது.

மேற்கோள்
--------

1. 1 2  Cellan-Jones, Rory (21 July 2016). "Facebook's drones – made in Britain". *பிபிசி*. London. 2017-12-05 அன்று பார்க்கப்பட்டது.
2. ↑  Yael Maguire (26 June 2018). "High altitude connectivity: The next chapter". Facebook. .
3. ↑  ஃபேஸ்புக்கின் ஆளில்லா விமான சோதனை ஓட்டம் வெற்றி
4. ↑  அக்யூலா
5. ↑  Kelly, Heather (31 July 2015). "Facebook built a giant Internet drone". *CNN*. Atlanta, GA. 2017-12-05 அன்று பார்க்கப்பட்டது.
6. ↑  ஒரு பல்பை எரிய வைக்கும் மின்திறனில் நொடிக்கு 20 ஜிபி இணைய‌ வேகம்!

வெளி இணைப்புகள்
---------------

* "The technology behind Aquila", *Facebook.com*
**இருகலப்பாசிகள்** (இலங்கை வழக்கு: **தயற்றம்**, ஆங்கிலம்: **Diatoms**) என்னும் சொல் இரண்டு எனப்பொருள் தரும் கிரேக்க மொழிச்சொற்களில் இருந்து உருவானது:: διά (dia, ட'யா) = "through" ("ஊடே")+ τέμνειν (temnein, டெம்னைன்) = "to cut" ("வெட்டு"), அதாவது "பாதியாய் பகுப்பது" ("cut in half" ) பாசிகளிலேயே மிகவும் தனித்தன்மை கொண்டவை. இவற்றின் அமைப்பு சலவைக் கட்டிகளை இட்டுவைக்கும் டப்பிக்களைப் போல, மேலே ஒரு கலமும் கீழே ஒரு கலமுமாக இருக்கும். இதன் கலங்கள் சிலிக்கா செல்களால் அமைந்தவை. ஒவ்வொறு சிற்றினமும் தங்களுக்கே உரிய பல்வேறு வேலைப்பாடுகள் மிகுந்த கல மேற்கூரையைக் கொண்டிருக்கும். இந்த வேலைப்பாடுகளே ஒரு சிற்றினத்திலிருந்து மற்றொன்றைக் கண்டுபிடிக்க வகைப்பாட்டியலில் உதவுகிறது.இருகலப் பாசிகளில் மட்டும் ஒரு லட்சத்துக்கும் மேற்பட்ட சிற்றினங்கள் உள்ளன.

இருகலப்பாசிகளின் இருப்பு அதனை சுற்றியுள்ள சுற்றுப்புறச்சூழலை பொருத்ததாகும். ஒவ்வொரு சிற்றினமும் தங்களுக்குரிய சூழ்நிலைக்கூறுகளுக்குள் (Ecological Niche) மட்டும் வாழும். இருகலப்பாசிகளின் இத்தகைய பண்புகள் இவற்றை மிகவும் சிறந்த உயிர் சுட்டிக்காட்டியாக (Bioindicator) உபயோகிக்க உதவுகின்றது. இருகல பாசிகளின் கல அமைப்பு சிலிகாவாலனது, அவை நைட்ரிக் அமிலத்தையும் எதிர்த்து நிற்க கூடியது. ஒவ்வொரு நீர் நிலையில் உள்ள இருகல பாசியின் வடிவமும் தனி தன்மை உடையது. அது மட்டுமின்றி ஒரே நீர் நிலையில் வெவ்வேறு கால நிலைகளில் வெவ்வேறு வடிவ இருகலப்பாசிகள் காணப்படும்.

இந்தியாவில் இருகலப்பாசிகள் ஆராய்ச்சி
------------------------------------

இந்தியாவில் பாசிகளை பற்றிய ஆராய்ச்சியை தொடங்கியவர் சென்னையை சேர்ந்த எம்.ஓ.பி. ஐயங்கார். இவர் இந்திய பாசியியல் துறையின் தந்தை எனப் போற்றப்படுபவர். இவர் அனைத்து வகையான பாசிகளைப் பற்றிய ஆராய்ச்சியை தொடங்கினாலும். "இருகலப் பாசிகள்" பற்றிய ஆராய்ச்சியை இவரது மாணவர்கள் தொடங்கி வைத்தனர். இவரை தொடர்ந்து டி.வி. தேசிகாச்சாரி, குசராத்தை சேர்ந்த எச்.பி. காந்தி, மகாராட்டிராவை சேர்ந்த பி.டி. சரோட் மற்றும் என். டி. காமத் என்பவர்கள் இந்தியாவில் காணப்படும் இருகலப் பாசிகளை பற்றிய ஆராய்ச்சியை தொடர்ந்தார்கள்.

தடயவியலில் இருகலப்பாசிகள்
-------------------------

ஒருவர் நீரில் மூழ்கி இறக்கும் போது இருகலப் பாசிகள் நுரையீரலில் உள்ள காற்றுப் பைகள் வெடிப்பதன் மூலம் குருதி ஓட்டத்திற் கலந்து உடலின் பல்வேறு திசுக்களை அடைகின்றன. குறிப்பாக, என்பு மச்சையில் இவற்றின் இருப்பை தடயவியல் வல்லுநர்கள் பரிசோதிப்பர். ஒருவரை வேறு ஏதேனும் வழியிற் கொன்று விட்டு நீரிற் தூக்கிப் போட்டிருப்பின், அவரது எலும்பு மச்சையில் இருகலப்பாசி இருக்காது. ஏனென்றால் இருகலப்பாசி என்பு மச்சையை அடைய உயிருள்ள குருதி ஓட்டம் தேவை.

நன்னீரிற் காணப்படும் பல்வேறு இருகலப்பாசிச் சிற்றினங்கள்

மேற்கோள்களும் அடிக்குறிப்புகளும்
--------------------------------

1. ↑  Dangeard, P. (1933). *Traite d'Algologie.* Paul Lechvalier and Fils, Paris,  பரணிடப்பட்டது 4 அக்டோபர் 2015 at the வந்தவழி இயந்திரம்.
2. ↑  Dumortier, B.-C. (1822). *Commentationes botanicae. Observations botaniques, dédiées à la Société d'Horticulture de Tournay*. Tournay: Imprimerie de Ch. Casterman-Dieu, Rue de pont No. 10. பக். [i], [1]-116, [1, tabl. err.]. .
3. ↑  Rabenhorst, L. *Flora europaea algarum aquae dulcis et submarinae* (1864–1868). *Sectio I. Algas diatomaceas complectens, cum figuris generum omnium xylographice impressis* (1864). pp. 1–359. Lipsiae [Leipzig]: Apud Eduardum Kummerum.

மேற்கோள்கள்
-----------
**கெவி** (*Kevy*) இந்தியாவைச் சேர்ந்த ஓர் அரசியல் கேலிச்சித்திர ஓவியக் கலைஞர் ஆவார். கேரளா வர்மா என்ற பெயராலும் இவர் அழைக்கப்படுகிறார்.

*சங்கர் வார இதழில்* கேலிச்சித்திரங்களை வெளியிட்டதன் மூலம் கெவி தனது வாழ்க்கையைத் தொடங்கினார். பின்னர் இவர் *ஈசுட்டர்ன் எகனாமிசுட்டு* நிறுவனத்தில் கேலிச்சித்திர ஓவியர் ஆனார். அவசரநிலை நடைமுறை காலத்தில், பிரதமர் இந்திரா காந்தியை விமர்சித்து கேலிச்சித்திரம் வரைந்ததற்காக கெவி மேம்போக்காக சிறையில் அடைக்கப்பட்டார். கெவி 2008 மற்றும் 2009 ஆம் ஆண்டு காலத்தில் *தி நியூ இந்தியன் எக்சுபிரசு பத்திரிகையில்* தனது கடைசி கேலிச்சித்திரங்களை வரைந்தார் 

கெவி கலையிலிருந்து கேலிச்சித்திரத்தை பிரித்து இதன் வேறுபாட்டை நம்பினார், மேலும் ஒரு கேலிச்சித்திரத்தின் மூலம் ஒரு செய்தியை சொல்ல உதவும் கருவியாகத் தேர்ந்தெடுத்தார் - சித்திரத்தின் தகுதி செய்தி எவ்வளவு திறம்பட தெரிவிக்கப்படுகிறது என்பதைப் பொறுத்தது. என்றும் நம்பினார். இவரது தொழில் வாழ்க்கையின் போது இவரது வரையும் பாணி கணிசமாக மாறியது.

கெவி 2010 ஆம் ஆண்டு சூலை மாதம் 23 ஆம் தேதியன்று கொச்சியில் தனது 86 வயதில் இறந்தார்

மேற்கோள்கள்
-----------

1. ↑  "Kevy sketched his last cartoons for Express". *The New Indian Express*. 24 July 2010.
2. ↑  Khanduri, Ritu Gairola (2014). *Caricaturing Culture in India: Cartoons and History in the Modern World*. Cambridge University Press. பக். 217–220. பன்னாட்டுத் தரப்புத்தக எண்:978-1-107-04332-9. .
3. ↑  "Cartoonist 'Kevy' is no more". *Press Trust of India* (ஹிந்துஸ்தான் டைம்ஸ்). 24 July 2010. . "Cartoonist 'Kevy' is no more". *Press Trust of India*. Hindustan Times. 24 July 2010.
**நாவரசுக் கொலை வழக்கு** இந்தியாவின் மாநிலமான தமிழகத்தின், கடலூர் மாவட்டத்திலுள்ள சிதம்பரம் அண்ணாமலைப் பல்கலைக்கழக மருத்துவக் கல்வி முதலமாண்டு மாணவரான பொன்.நாவரசு 1996 ஆம் ஆண்டு நவம்பர் 6 அன்று அதே கல்லூரியில் பயிலும் இரண்டாமாண்டு முதுநிலை மாணவரான ஜான்டேவிட்டின் பகடிவதைக்கு இணங்க மறுத்ததால் கொலை செய்யப்பட்டார். அவர் உடல் உறுப்புகளை துண்டு துண்டாக வெட்டியெடுத்து ஆற்றில் வீசியெறிந்தார் ஜான் டேவிட். இக்கொலைச்சம்பவத்திற்காக ஜான் டேவிட்டுக்கு கடலூர் நீதிமன்றம் 1998, மார்ச் 11 அன்று இரட்டை ஆயுள் தண்டனை வழங்கியது. பின் மேல்முறையிட்டீன் மூலம் சென்னை உயர்நீதிமன்றத்தால் அக்டோபர் 8,  2001 அன்று விடுதலை செயல்பட்டார்.

10 ஆண்டுகளுக்குப் பிறகு இவ்வழக்கு தமிழக காவல் துறையின் சார்பில் உச்ச நீதிமன்றத்தில் மேல்முறையீடு செய்யப்பட்டது. ஏப்ரல் 2011இல் உச்ச நீதிமன்றம் ஜான் டேவிடுக்கு அளிக்கப்பட்ட தண்டனையை உறுதி செய்து, சென்னை உயர் நீதிமன்றத்தின் தீர்ப்பை ரத்து செய்தது. ஆனால் விதிக்கப்பட்ட இரட்டை ஆயுள் தண்டனையை அடுத்தடுத்து அனுபவிக்காமல், ஒரே நேரத்தில் அனுபவிக்கவேண்டுமென்றும் தீர்ப்பளித்தது. தீர்ப்பைத் தொடர்ந்து காவல் துறையிடம் சரணடைந்த ஜான் டேவிட் தற்போது சிறையில் உள்ளார்.

கொலை செய்யபட்ட மாணவர் நாவரசுவின் தந்தை சென்னை பல்கலைக்கழகத்தின் முன்னாள் துணை வேந்தரான முனைவர் ப.க.பொன்னுசாமி என்பவர் ஆவார். தங்களின் ஒரே மகனை இழந்த நாவரசுவின் பெற்றோர் வருங்காலத் தலைமுறையினரை நல்லவர்களாக ஆக்கும் பொருட்டு பொன் நாவரசு அறக்கட்டளை என்ற அமைப்பை 1997 ஆம் ஆண்டு மார்ச் 19 இல் துவக்கினர்.

இக்கொலை வழக்கின் பாதிப்புகளால், தமிழ்நாடு பகடிவதை தடைச் சட்டத்தை (*Tamil Nadu Prohibition of Ragging Act*) 1997இல் தமிழ்நாடு அரசு இயற்றியது.

மேற்கோள்கள்
-----------

1. ↑  தட்ஸ் தமிழ்
[*தொடர்பிழந்த இணைப்பு*]பார்த்து பரணிடப்பட்ட நாள் 09-06-2009
2. ↑  இந்து வலைத்தளம்-09-10-2001 பரணிடப்பட்டது 2009-06-22 at the வந்தவழி இயந்திரம்பார்த்து பரணிடப்பட்ட நாள் 09-06-2009
3. ↑  தட்ஸ் தமிழ் பரணிடப்பட்டது 2011-04-26 at the வந்தவழி இயந்திரம்பார்த்து பரணிடப்பட்ட நாள் 09-05-2009
4. ↑  SC upholds two life terms for Navarasu killer
5. ↑  "John David surrenders, at last". 2012-10-11 அன்று மூலம் பரணிடப்பட்டது. 2011-04-24 அன்று பார்க்கப்பட்டது.
6. ↑  இந்தியன் எக்ஸ்பிரஸ் 12-03-1998 நாளிதழ்பார்த்து பரணிடப்பட்ட நாள் 09-06-2009
7. ↑  19 tech students in custody for ragging
[*தொடர்பிழந்த இணைப்பு*]

வெளியிணைப்புகள்
---------------

பொன் நாவரசு அறக்கட்டளையின் அதிகாரப்பூர்வ இணையத்தளம்
**ஜவஹர்லால் நேரு அரசு கல்லூரி** (*Jawaharlal Nehru Government College*) அல்லது **ஜவஹர்லால் நேரு ராஜ்கிய மகாவித்யாலயா, போர்ட் பிளேயர்** என்பது 1967-ல் நிறுவப்பட்ட கலை அறிவியல் கல்லூரி ஆகும். இக்கல்லூரி இந்தியாவின் அந்தமான் மற்றும் நிக்கோபார் தீவுகளில் உள்ள போர்ட் பிளேயரில் உள்ள பழமையான கல்லூரி ஆகும். இங்கு அறிவியல், கலை மற்றும் வணிகத்தில் இளங்கலை மற்றும் முதுகலை கல்வி போதிக்கப்படுகிறது. இக்கல்லூரி பாண்டிச்சேரியில் உள்ள புதுவைப் பல்கலைக்கழகத்துடன் இணைக்கப்பட்டுள்ளது.

வரலாறு
------

ஜவஹர்லால் நேரு ராஜ்கிய மகாவித்யாலயா போர்ட்பிளேயரில் 1967ஆம் ஆண்டு அரசு கல்லூரியாக நிறுவப்பட்டது. இக்கல்லூரி முதலில் சண்டிகாரில் அமைந்துள்ள பஞ்சாப் பல்கலைக்கழகத்தின் இணைப்பின் கீழ் செயல்பட்டது. அந்தமான் & நிக்கோபார் தீவுகள் புவியியல் ரீதியாகத் தொலைவில் இப்பல்கலைகழக்த்திற்கு வெகு தொலைவில் உள்ளது. எனவே 1987-ல் நிர்வாக வசதிக்காக இக்கல்லூரியின் இணைப்பு பஞ்சாப் பல்கலைக்கழகத்திலிருந்து அருகில் உள்ள, புதுவைப் பாண்டிச்சேரி பல்கலைக்கழகத்திற்கு மாறியது. இது அந்தமான் & நிக்கோபார் தீவுகளின் ஒன்றிய பிரதேசத்தில் முதல் பட்டப்படிப்பு கல்லூரி ஆகும். இந்த பிராந்தியத்தில் உயர் கல்வி வழங்கும் நோக்கத்தினைக் கொண்டு தொடங்கப்பட்டது.

துறைகள்
-------

### அறிவியல்

* வேதியியல்
* இயற்பியல்
* கணிதம்
* தாவர அறிவியல்
* விலங்கியல்
* கணினி அறிவியல்
* பொருளாதாரம்
* மனைஅறிவியல்

### வணிகம் மற்றும் கலை

* வர்த்தகம்
* ஆங்கிலம்
* இந்தி
* தமிழ்
* பெங்காலி
* நிலவியல்
* வரலாற்று ஆய்வுகள்
* அரசியல் அறிவியல்
* உடற்கல்வி
* சுற்றுலா மற்றும் பயண மேலாண்மை

அங்கீகாரம்
----------

இக்கல்லூரி தில்லியில் உள்ள பல்கலைக்கழக மானியக் குழுவால் அங்கீகரிக்கப்பட்டுள்ளது.

மேற்கோள்கள்
-----------

1. ↑  "Affiliated College of Pondicherry University".

வெளி இணைப்புகள்
---------------

* ஜவஹர்லால் நேரு ராஜ்கிய மகாவித்யாலயா
**இலங்கை கம்யூனிஸ்ட் கட்சி (மாவோயிஸ்டு)** (*Ceylon Communist Party (Maoist)*) என்பது இலங்கையின் ஓர் இடதுசாரி அரசியல் கட்சியாகும். 1964 ஆம் ஆண்டில் கொள்கை வேறுபாடு காரணமாக இலங்கை கம்யூனிஸ்ட் கட்சியில் இருந்து பிரிந்து சென்றோரால் ஆரம்பிக்கப்பட்டது. ஆரம்பத்தில் இக்கட்சியும் இலங்கை கம்யூனிஸ்டுக் கட்சி என்றே அழைக்கப்பட்டு வந்தது. ஆனாலும், அதன் தாய்க் கட்சியில் இருந்து பிரித்தற்வதற்காக 'இலங்கை கம்யூனிஸ்டுக் கட்சி (பீக்கிங் சார்பு)' போன்ற பெயர்களால் அழைக்கப்பட்டு வந்தது. 1960களின் இறுதியில் இக்கட்சி ஒரு முக்கிய இடதுசாரிக் கட்சியாகத் திகழ்ந்தது. இதன் முதலாவது பொதுச் செயலாளராக நா. சண்முகதாசன் விளங்கினார். இவர் 1993 ஆம் ஆண்டில் இறக்கும் வரை அதன் பொதுச் செயலாளராகப் பணியாற்றினார்.

இக்கட்சியும் காலப்போக்கில் பல பிரிவுகளாகப் பிளவடைந்து நலிவடைந்தது. 1978 ஆம் ஆண்டில் நா. சண்முகதாசன் தலைமையிலான கம்யூனிஸ்ட் கட்சி தமிழரின் சுயநிர்ணயத்தை ஏற்காமை, மூன்றுலகக் கோட்பாட்டை நிராகரிப்பது என்ற முடிவைப் பகிரங்கப்படுத்துவதில்லை என்ற மத்திய குழு முடிவை மீறி பகிரங்க அறிக்கை வெளியிட்டது என்கிற காரணங்களால் கே. ஏ. சுப்பிரமணியம் உட்படப் பலர் அக்கட்சியிலிருந்து வெளியேறி இலங்கை கம்யூனிஸ்ட் கட்சி (இடது) என்ற பெயரில் புதிய அரசியல் கட்சியைத் தோற்றுவித்தனர்.

இவற்றையும் பார்க்க
------------------

* இலங்கை கம்யூனிஸ்ட் கட்சி
* புதிய சனநாயக மாக்சிச லெனினிசக் கட்சி

மேற்கோள்கள்
-----------

1. ↑  "Hon. Kumarasiri, Premalal M.P." *Directory of Past Members*. Parliament of Sri Lanka. 17 July 2017 அன்று பார்க்கப்பட்டது.
2. ↑  "KAS Commemoration Volume".
3. ↑  "Agreement with All-China Youth Federation 1963". 1963. from CIA report
**ரியா பாம்னியாள்**, இந்தி, கன்னடம் மற்றும் தமிழ் படங்களில் நடித்துவரும் ஒரு இந்திய நடிகையாவார். 2009 ஆம் ஆண்டு முதன்முதலாக திரைப்படங்களில் அறிமுகமானார்.தமிழ் திரைப்படமான, *குளிர் 100°*  என்பதே இவரது முதல் படமாகும். முன்னதாக எம்டிவி தொலைக்காட்சியில் நடத்தப்பட்ட யதார்த்த நிகழ்ச்சியான ***ஸ்ப்ளிட்ஸ்வில்லா***வின் மூன்றாவது பகுப்பில் பட்டத்தை வென்றுள்ளார், 2011 ஆம் ஆண்டில், ரியாவுக்கு **லவ் கா தி எண்ட்** என்ற இந்தி படத்தில் நடித்து அங்கேயும் அறிமுகம் ஆகியுள்ளார்.

பல மொழிகளிலும் திரைப்படங்கள் மற்றும் தொலைக்காட்சி தொடர்களில் நடித்து வரும் ரியா அக்டோபர் 28, 1987 இல் பிறந்துள்ளார். வித்தியாசமான வேடங்களிலோ, பிராந்திய மொழிப் படங்களிலோ நடிப்பதில் எந்த தடையும் இல்லை என்று கூறியுள்ள இவர், தற்போது விளம்பரத்துறையில் கவனம் செலுத்தி வருகிறார்.

திரைப்படவியல்
-------------

| ஆண்டு | திரைப்படம் | பங்கு | மொழி | குறிப்புகள் |
| --- | --- | --- | --- | --- |
| 2009 | *குளிர் 100°* | தான்யா | தமிழ் |  |
| 2011 | *லவ் கா தி எண்ட்* | நடாஷா ஓபராய் | ஹிந்தி |  |
| 2023 | நம்ம கல்யாணி | படப்பிடிப்பில் உள்ளது | கன்னடம் |  |

தொலைக்காட்சி
------------

* *ஸ்ப்ளிட்ஸ்வில்லா* (2009 - 2010)
* *யே ஹை ஆஷிகி* (2013 - 2016)
*

மேற்கோள்கள்
-----------

1. ↑  "Kulir 100º Movie Photo Gallery - More". *chennai365.com*. 2009-01-08 அன்று மூலம் பரணிடப்பட்டது.
2. ↑  "TV challenging for 'Luv Ka the End' actress Riya Bamniyal". 12 September 2014.
இரசாயனவியலில் இரசாயனச் சேர்வையொன்றின் **அனுபவச் சூத்திரம்** என்பது, அச் சேர்வையிலுள்ள மூலகங்களின் எளிய முழுவெண் விகிதமாகும். உதாரணமாக, ஐதரசன் பரவொட்சைட்டின் (H2O2) அனுபவச் சூத்திரம் HO ஆகும்.

அனுபவச் சூத்திரம் மூலம் அச் சேர்வையின் கட்டமைப்பு, சமபகுதியங்கள் அல்லது அச்சேர்வையிலுள்ள உண்மையான அணுக்களின் எண்ணிக்கை போன்ற எதையுமே அறிந்துகொள்ள முடியாது. மேலும் அயன் சேர்வைகள் மற்றும் SiO2 போன்ற இராட்சத மூலக்கூறுகளின் சூத்திரத்தைக் குறிப்பிடவும் பயன்படுத்தப்படுகிறது.

இதற்கு மறுதலையாக மூலக்கூற்றுச் சூத்திரம் மூலக்கூறு ஒன்றில் உள்ள ஒவ்வொரு வகையான அணுக்களின் எண்ணிக்கையையும் கட்டமைப்புச் சூத்திரம் அதன் கட்டமைப்பையும் அடையாளப்படுத்தும்.

உதாரணமாக, குளுக்கோசு (C  
6H  
12O  
6), ரைபோசு (C  
5H  
10O  
5), அசெற்றிக் அமிலம் (C  
2H  
4O  
2), மற்றும் ஃபோமல்டிகைட் (CH  
2O) ஆகிய அனைத்தும் வித்தியாசமான மூலக்கூற்றுச் சூத்திரங்களைக் கொண்டிருப்பினும், இவை அனைத்தினதும் அனுபவச் சூத்திரம்: CH  
2O ஆகும். இச்சூத்திரம் ஃபோமல்டிகைட்டுகான மூலக்கூற்றுச் சூத்திரமாகும். எனினும், அசெற்றிக்கமிலத்தின் சூத்திரம் இதன் அணுக்களின் எண்ணிக்கையின் இரு மடங்காகவும் ரைபோசின் சூத்திரம் ஐந்து மடங்காகவும், குளுக்கோசின் சூத்திரம் ஆறுமடங்காகவும் இருக்கும்.

உதாரணமாக, நேர்-எக்சேன் எனும் இரசாயனச் சேர்வை CH  
3CH  
2CH  
2CH  
2CH  
2CH  
3 எனும் கட்டமைப்புச் சூத்திரத்தைக் கொண்டுள்ளது. இது 6 காபன் அணுக்களும், 14 ஐதரசன் அணுக்களும் நேர்ச்சங்கிலியொன்றில் இருப்பதைக் காட்டுகிறது. எக்சேனின் மூலக்கூற்றுச் சூத்திரம் C  
6H  
14 ஆகவும், அனுபவச் சூத்திரம் C  
3H  
7 ஆகவும் இருக்கும். இதன் அனுபவச் சூத்திரத்திலிருந்து C:H விகிதம் 3:7 என அறிய முடியும். வித்தியாசமான சேர்வைகள் ஒரே அனுபவச் சூத்திரத்தைக் கொண்டிருக்கலாம்.

மேற்கோள்கள்
-----------

1. ↑  தனி மற்றும் பயன்பாட்டு வேதியியல் அனைத்துலக ஒன்றியம். "Empirical formula". *Compendium of Chemical Terminology* Internet edition.
உலக சுகாதார நிறுவனத்தின் வரையறைப்படி **இன்றியமையா மருந்துகள்** *(essential drug)* என்பவை ஒரு நாட்டில் உள்ள பெரும்பாலான மக்களின் உடல்நலத் தேவைகளைப் பூர்த்தி செய்யும் பொருட்டு எல்லா வேளைகளிலும் போதுமான அளவு கையிருப்பில் மக்கள் வாங்கக் கூடிய விலையில் கிடைக்கும் மருந்துகள் ஆகும்.

இன்றியமையா மருந்துகளின் பட்டியல் உலக சுகாதார நிறுவனத்தால் வெளியிடப்படும். ஒவ்வொரு நாடும் தங்கள் தேவைகளுக்கேற்ப அந்தப் பட்டியலை மாற்றிக் கொள்ளும். ஒவ்வொரு நாட்டிலும் இந்த இன்றியமையாத மருந்துகளின் பட்டியல் மாறுபடும். ஏனெனில் ஒவ்வொரு நாட்டிலும் நோய்களின் பரவல் வேறுபடுகிறது.

இன்றியமையா மருந்து எனும் கோட்பாடு அல்மா ஆட்டா பிரகடனத்தின் பத்து பாகங்களுள் ஒன்றாக வெளியிடப்பட்டிருந்தது.

மேற்கோள்கள்
-----------

1. ↑  "The Selection and Use of Essential Medicines (ss 4.2)". *Essential Medicines and Health Products Information Portal*. WHO Technical Report Series. World Health Organization (WHO). 2003. p. 132. February 1, 2014 அன்று மூலம் பரணிடப்பட்டது.
2. ↑  "World Health Organization model list of essential medicines: 21st list 2019". *World Health Organization*. 2019. hdl:10665/325771.
3. ↑  "World Health Organization model list of essential medicines for children: 7th list 2019". *World Health Organization*. 2019. hdl:10665/325772.
ஆல்பா சிதைவு

**ஆல்ஃபா சிதைவு** அல்லது **α-சிதைவு** (*alpha decay*) என்பது ஒரு அணுக்கருவிலிருந்து ஒரு ஆல்ஃபா துகள் வெளியேற்றப்படும் ஒரு வகை கதிரியக்கச் சிதைவு ஆகும். இந்தச் சிதைவுக்கு முன்பிருந்த தனிமம் இரண்டு அணுவெண்ணும் நான்கு திணிவெண்ணும் குறைக்கப்பட்டு ஒரு புதிய தனிமாக மாற்றமடைகிறது. ஆல்ஃபா துகளானது ஹீலியம்-4 அணுவின் அணுக்கருவை ஒத்தது. ஆல்ஃபா துகளின் மின்னூட்டம் +2 e, நிறை 4 டா அணு நிறை அலகு.

எடுத்துக்காட்டாக, {\displaystyle {}^{2}{}\_{92}^{38}{\hbox{U}}\;} சிதைவுறும் போது {\displaystyle \alpha } துகளை உமிழ்ந்து தோரியமாக மாறுகிறது.

{\displaystyle {}^{2}{}\_{92}^{38}{\hbox{U}}\;\to \;{}^{2}{}\_{90}^{34}{\hbox{Th}}\;+\;{}\_{2}^{4}{\hbox{He}}^{2+},}
இது பொதுவாக இவ்வாறு எழுதப்படும்:

{\displaystyle {}^{238}{\hbox{U}}\;\to \;^{234}{\hbox{Th}}\;+\;\alpha .}
ஆல்ஃபா சிதைவு பொதுவாக கனமான அணுக்கருக்களில் நிகழ்கிறது. கோட்பாட்டளவில், ஒவ்வொரு அணுக்கருனிக்குமான ஒட்டுமொத்த பிணைப்பாற்றல் அதிகமாக இல்லாமலும், அதனால் அணுக்கருக்கள் தன்னிச்சையான பிளவு-வகை செயல்முறைகள் நோக்கில் நிலையற்றதாகவும் உள்ள நிக்கலை (தனிமம் 28) விட கனமான கருக்களில் மட்டுமே நிகழும். நடைமுறையில், இந்தச் சிதைவுமுறை நிக்கலை விட வெகுகனமான அணுக்கருக்களில் மட்டுமே அறியப்படுகிறது. அறியப்பட்ட பாரம் குறைந்த ஆல்ஃபா உமிழ்ப்பான்கள் டெல்லூரியத்தின் (தனிமம் 52) மென்மையான ஓரிடத்தான்கள் (நிறைவு எண்கள் 104-109) ஆகும். விதிவிலக்காக, பெரிலியம்-8 இரண்டு ஆல்ஃபாத் துகள்களாகச் சிதைகிறது.

குறிப்புகள்
-----------

1. ↑  These other decay modes, while possible, are extremely rare compared to alpha decay.

மேற்கோள்கள்
-----------

1. ↑  "Gamow theory of alpha decay". 6 November 1996. 24 February 2009 அன்று மூலம் பரணிடப்பட்டது.
2. ↑  Belli, P.; Bernabei, R.; Danevich, F. A. *et al*. (2019). "Experimental searches for rare alpha and beta decays". *European Physical Journal A* **55** (8): 140–1–140–7. doi:10.1140/epja/i2019-12823-2. பன்னாட்டுத் தர தொடர் எண்:1434-601X. Bibcode: 2019EPJA...55..140B.
" **தி ரேவன்** "அமெரிக்க எழுத்தாளர் எட்கர் ஆலன் போவின் ஒரு கவிதைத் தொகுப்பாகும். ஜனவரி 1845 இல் முதன்முதலில் வெளியிடப்பட்ட இந்த கவிதை பெரும்பாலும் அதன் இசை, பகட்டான மொழி மற்றும் இயற்கைக்கு அப்பாற்பட்ட சூழ்நிலையை குறிப்பிடப்படுகிறது. கலக்கமடைந்த காதலனுடன் பேசும் காக்கையின் மர்மமான வருகையைப் பற்றி இது கூறுகிறது, பெரும்பாலும் ஒரு மாணவராக அடையாளம் காணப்பட்ட காதலன் ஒருவன் மெதுவாக பைத்தியக்காரத்தனத்தில் வீழ்வதை இது விவரிக்கிறது. பல்லாஸின் அருகே உட்கார்ந்து லெனோர் தனது காதலை இழந்ததைப் பற்றி புலம்புகிறார். காக்கை கதாநாயகனை "நெவர்மோர்" என்ற வார்த்தையின் தொடர்ச்சியாக மறுபடியும் மறுபடியும் துன்பப்படுத்துகிறது. இந்த கவிதை நாட்டுப்புற, புராண, மத மற்றும் பழங்கால குறிப்புகளைப் பயன்படுத்துகிறது.

ஆலன் போ தனது 1846 இன் பின்தொடர்தல் கட்டுரையான "கலவை தத்துவத்திற்கு விளக்கமளிக்கும் வகையில், விமர்சன மற்றும் பிரபலமான சுவைகளை ஈர்க்கும் ஒரு கவிதையை உருவாக்க நினைத்து, தர்க்கரீதியாகவும் முறையாகவும் இந்த கவிதையை எழுதியதாகக் கூறினார். சார்லஸ் டிக்கன்ஸ் எழுதிய *'எண்பது' என்ற பர்னபி ரட்ஜ்: எ டேல் ஆஃப் தி ரியாட்ஸ்* நாவலில் பேசும் காக்கையால் இந்த கவிதை ஓரளவு ஈர்க்கப்பட்டது. ஆலன் போ சிக்கலான போக்குக்கு எலிசபெத் பாரெட்டின் "லேடி ஜெரால்டின் கோர்ட்சிப்" என்ற கவிதையை, பயன்படுத்திக்கொள்கிறார்

ஆலன் போவின் இக்கவிதை முதன்முதலில் ஜனவரி 29, 1845 இல் *நியூயார்க் ஈவினிங் மிரரில்* "தி ரேவன்" அச்சிடப்பட்டது. அதன் வெளியீடு போவை அவரது வாழ்நாளில் பிரபலமாக்கியது, இருப்பினும் அது அவருக்கு அதிக நிதியைக் கொடுக்கவில்லை. கவிதை விரைவில் மறுபதிப்பு செய்யப்பட்டது, பகடி செய்யப்பட்டது, விளக்கப்பட்டுள்ளது. கவிதையின் இலக்கிய நிலை குறித்து விமர்சனக் கருத்து மாறுபாடு ஏற்பட்டது, ஆனால் இதுவரை எழுதப்பட்ட மிகவும் பிரபலமான கவிதைகளில் ஒன்றாகும்.

கதைச்சுருக்கம்
--------------

"தி ரேவன்" பெயரிடப்படாத ஒரு கதையை டிசம்பரில் ஒரு மந்தமான இரவில் பின்தொடர்கிறார், அவர் தனது அன்பான லெனோரின் மரணத்தை மறக்க ஒரு வழியாக இறக்கும் நெருப்பால் "மறந்துபோன கதையை" படித்துக்கொண்டிருக்கிறார் . அறை வாசலில் யாரோ தட்டுவது கேட்கிறது அது தன்னைப்பற்றி எதையும் வெளிப்படுத்தாது இருக்கிறது, ஆனால் அந்த சப்தம் அவரது ஆன்மாவை "எரிக்க" தூண்டுகிறது. தட்டுதல் மீண்டும் மீண்டும், சற்று சத்தமாக கேகிறது , அது தனது சாளரத்திலிருந்து வருவதை உணர்ந்தார். அவர் அதைப் பற்றிய விசாரணைக்குச் செல்லும்போது, ஒரு காக்கை அவரது அறைக்குள் பறக்கிறது. அந்த காக்கை அவரை கவனிக்காமல், வாசலுக்கு மேலே இருக்கும் ஏதெனா மார்பு மீது நிற்கிறது .

காக்கையின் நகைச்சுவையான தீவிரமான மனநிலையால் மகிழ்ந்த மனிதன், பறவையிடம் அதன் பெயரைத் தன்னிடம் சொல்லும்படி கேட்கிறான். காக்கையின் ஒரே பதில் "நெவர்மோர்" என்பதாகும். இந்த நேரத்தில் அது மேலும் எதுவும் சொல்லவில்லை என்றாலும், காக்கைக்கு பேச முடியும் என்று கதை ஆச்சரியமாக இருக்கிறது. தனது "நண்பர்" காக்கை விரைவில் தனது வாழ்க்கையிலிருந்து வெளியேறிவிடும் என்று கதை தன்னைத்தானே குறிப்பிடுகிறது. பதிலளிப்பது போல், காக்கை மீண்டும் "நெவர்மோர்" என்று பதிலளிக்கிறது. பறவை "நெவர்மோர்" என்ற வார்த்தையை சில "மகிழ்ச்சியற்ற எஜமானரிடமிருந்து" கற்றுக் கொண்டதாகவும், அது அறிந்த ஒரே வார்த்தை என்றும் கதை கூறுகிறது.

குறிப்புகள்
-----------

1. ↑  Meyers, 163
2. ↑  Silverman, 239
3. ↑  Kopley & Hayes, 192
4. ↑  Silverman, 237
5. ↑  Poe, 773
6. 1 2  Poe, 774

வெளி இணைப்புகள்
---------------
**சரோஜ் நாராயணசுவாமி** (*Saroj Narayanaswamy*; 10 சூன் 1935 – 13 ஆகத்து 2022) இந்திய வானொலி ஒலிபரப்பாளரும் மொழிபெயர்ப்பாளரும் ஆவார். அனைத்திந்திய வானொலியின் முதலாவது தமிழ் பெண் செய்தி வாசிப்பாளர் ஆவார். 1963 இல் வானொலி சேவையில் இணைந்த இவர் 34 ஆண்டுகள் பணியாற்றி ஓய்வு பெற்ற பின்னர் என்டிடிவி நிறுவனத்தில் பணியாற்றினார். 2008 ஆம் ஆண்டில் தமிழக அரசு இவருக்குக் கலைமாமணி விருது வழங்கிக் கௌரவித்தது.

வாழ்க்கைக் குறிப்பு
-------------------

தமிழ்நாடு, தஞ்சாவூரைப் பூர்வீகமாகக் கொண்ட சரோஜ் நாராயணசுவாமி மும்பையில் பிறந்து வளர்ந்தவர். ஆங்கிலத்தில் இளங்கலைப் பட்டம் பெற்றவர். தில்லியில் வானிலை ஆய்வு மையத்தில் பணியாற்றிய நாராயணசுவாமி என்பாரைத் திருமணம் புரிந்து தில்லி சென்று யூகோ வங்கியில் பணியாற்றினார். இவரது அலுவலகம் இந்திய வானொலி மையத்திற்கு அருகில் அமைந்திருந்ததால், இவரது ஆர்வம் வானொலி மீது அதிகரித்தது. 1963-ஆம் ஆண்டில் முறைப்படி தேர்வு எழுதி ஆகாசவாணியின் தமிழ் செய்தி வாசிப்பாளராகவும் மொழிபெயர்ப்பாளராகவும் சேர்ந்தார். நாள்தோறும் அதிகாலை 05:30 மணிக்கு *ஆகாசவாணி செய்திகள், வாசிப்பது சரோஜ் நாராயணசுவாமி* என்ற குரலுடன் இவரது செய்திகள் ஒலிபரப்பப்படும். தமிழ்த் திரைப்படங்கள், ஆவணப்படங்கள், விளம்பரங்களுக்கும் குரல் கொடுத்துள்ளார். மொரார்ஜி தேசாய், இந்திரா காந்தி, பி. வி. நரசிம்ம ராவ் உள்பட்ட பிரபலங்களிடம் நேர்காணல் செய்து ஒலிபரப்பினார். அனைத்திந்திய வானொலியில் இருந்து ஓய்வு பெற்ற பின்னர், என்டிடிவி செய்தி நிறுவனத்தில் பணியாற்றினார். ம. கோ. இரா தமிழக முதல்வராக இருந்தபோது தில்லி திட்டக்குழுக் கூட்டங்களில் அவர் ஆற்றிய உரைகளை சரோஜ் நாராயணசுவாமி ஆங்கிலத்தில் மொழிபெயர்த்திருக்கிறார்.

விருதுகள்
---------

* கலைமாமணி விருது (2008)
* 2013 ஆம் ஆண்டில் அனைத்திந்திய வானொலியின் தமிழ் செய்திப்பிரிவின் பவழ விழாக் கொண்டாட்டங்கள் தில்லியில் நடைபெற்றபோது சரோஜ் நாராயணசுவாமி நினைவுப் பரிசில் வழங்கிக் கௌரவிக்கப்பட்டார்.

எழுதிய நூல்கள்
--------------

* அறிவியல் (வினாக்களும் விடைகளும்), 2015

மறைவு
-----

பணி ஓய்வுக்குப் பிறகு மும்பையில் வசித்து வந்த சரோஜ் நாராயணசுவாமி 2022 ஆகத்து 13 அன்று தனது 87-ஆவது அகவையில் மும்பையில் காலமானார். இவரது கணவர் நாராயணசுவாமி 75-ஆவது அகவையில் காலமாகி விட்டார். இவர்களுக்கு ஒரு ஆண், ஒரு பெண் என இரண்டு பிள்ளைகள் உள்ளனர்.

மேற்கோள்கள்
-----------

1. 1 2 3  பவள விழா காணும் தமிழ் செய்திப்பிரிவு கௌரவிக்கப்படுகிறது, சிறப்பு ஒலிபரப்புச் சேவை, சிட்னி
2. 1 2 3 4 5 6 7  ஆகாசவாணி... செய்திகள் வாசிப்பது.. தினமணி, 20 அக்டோபர் 2013
3. ↑  பிரபல செய்தி வாசிப்பாளர் சரோஜ் நாராயண சுவாமி காலமானார்!, News18, ஆகத்து 13, 2022
**ஈபிட்டா** (*EBITDA*) என்பது **வட்டி, வரிகள், தேய்மானம், கடன் தவணை செலுத்துதல் ஆகிய செலவீனங்கள் கழிக்கப்படும் முன் உள்ள வருவாய்** (*earnings before interest, taxes, depreciation, and amortization*) என்ற ஆங்கிலத் தொடரில் உள்ள சொற்களின் முதல் எழுத்துகளைக் கொண்டு உருவாக்கப்பட்ட ஒரு குறுக்கம். வணிக நிறுவனங்களின் வருவாயைக் கணக்கிட உதவும் வழிமுறைகளில் இதுவும் ஒன்று. இது ஒரு முறை சாரா அளவீடு (non-GAAP metric). ஒரு குறிப்பிட்ட காலகட்டத்தில் ஒரு வணிக நிறுவனத்தின் நிகர வருமானத்தில் அக்காலகட்டத்தில் செலுத்தப்பட்ட வரிகள், தேய்மானக் கழிவு, வட்டி, கடன் தவணை ஆகியவற்றை மீண்டும் சேர்த்தால் ஈபிட்டாவைக் கணக்கிடலாம்.

பலவகையான மூலதன முறைமைகளின் தாக்கத்தால் ஒரு நிறுவனத்தின் நிகர வருமானம் வேறுபடலாம். இதனால் இருவேறு மூலதன முறைகளைக் கொண்ட நிறுவனங்களின் நிகர வருமானத்தை ஒப்பிட்டு நோக்க முடியாது. மூலதன முறையின் தாக்கங்களை நீக்கிவிட்டு அந்நிறுவனத்தின் பொருள் ஈட்டும் திறனை ஒப்பிட ஈபிட்டா உதவுகிறது. கடன் தவணை, வட்டி, வரிகள், தேய்மானம் போன்றவை மூலதன முறையால் பாதிப்படையக் கூடியவை. எனவே இவற்றின் பற்றை நீக்கிவிட்டால் கிடைக்கும் ஈபிட்டா மூலதன முறைச் சார்பின்றி நிறுவனங்களின் வருமானம் ஈட்டும் திறனை உணர்த்துகிறது.

குறிப்புதவிகள்
--------------

* EBITDA க்கு இன்வெஸ்டோபீடியாவின் வரையறை

மேற்கோள்கள்
-----------

1. ↑  "EBITDA - Financial Glossary". Reuters. October 15, 2009. June 30, 2012 அன்று மூலம் பரணிடப்பட்டது. February 9, 2012 அன்று பார்க்கப்பட்டது.
2. ↑  Professional English in Use Finance, Cambridge University Press
3. ↑  "Pronunciation of ebitda - how to pronounce ebitda correctly". Howjsay.com. October 29, 2006. January 21, 2012 அன்று பார்க்கப்பட்டது.
**மீசை ஆலா** (*சிலிடோனியசு கைப்ரிடா*)(*Whiskered tern*) என்பது நீள் சிறகு கடற்பறவையின் குடும்பத்தைச் சேர்ந்த ஒரு வகை ஆலா ஆகும். இதன் பேரினப் பெயரான *சிலிடோனியசு* தகைவிலானைப் போல என்ற பொருளிலும் சிற்றினப் பெயரான *கைப்ரிடா* 'கலப்பு இனம்' என்ற பொருளிலும் இடப்பட்டுள்ளன.

உடல் தோற்றம்
------------

மீசை ஆலா புறாவைவிட சற்றுச் சிறியது. இதன் உடல் நீளம் 23 முதல் 25 செமீ (10 இன்ச்) ஆகும். இதன் அலகு கருஞ்சிவப்பு நிறத்தில் (இனப்பெருக்க காலத்தில்), நுனியில் பழுப்பு நிறத்துடன் இருக்கும். குளிர் காலத்தில் அலகு கருப்பாக மாறும். விழித்திரை பழுப்பு நிறமாகவும் இதன் சிறிய கால்கள் இலேசான சிவப்பு நிறத்திலிருக்கும்.
இது ஒரு ஒல்லியான, நளினமான ஆலா. இனப்பெருக்க காலம் தவிர, சாம்பல் கலந்த வெண்ணிற உடலுடன் காணப்படும். இரண்டாகப் பிளவுபட்ட சாம்பல் நிற வாலினை உடையது. வாலைவிட நீண்டு செல்லும் இறகுகளைக் கொண்டது. கோடையில் இதன் வயிறு கருப்பாக மாறும், தலையும் முழுவதும் கருப்புத் தொப்பி அணிந்ததுபோலக் கருப்பாக காட்சிதரும். அப்போது பனி போன்ற வெண்ணிற கன்னம் தெரிவதால் மீசை ஆலா எனப் பெயர் பெற்றது. குளிர்காலத்தில் தலையில் சிறிய கருப்பு புள்ளி மட்டுமே காணப்படும்.

*சிலிடோனியசு கைப்ரிடா கைப்ரிடா*
### நடத்தை

நீர்ப்பரப்பின் மேல் குறுக்கும் மறுக்குமாக கூட்டமாக பறந்து கொண்டே இருக்கும். திடீரென்று நீர்ப்பரப்பின் மீது தாழப்பறந்து, அலகால் மீனை கொத்தி எடுத்துக் கொண்டு மீண்டும் பழையபடி பறக்கும். சிலசமயம் கடல் ஆலாவைப் போல நீரில் பாய்ந்து மீனைப் பிடிப்பதும் உண்டு. விளை நிலங்களின் மேல் பறந்து புழு பூச்சிகளை பிடிப்பதும் உண்டு. இது மீன், நண்டு, தவளை, தட்டாம் பூச்சி, வெட்டுக்கிளி போன்றவற்றை உணவாக கொள்கிறது. 

இவை தென்னிந்தியாவுக்கு வெளியே நீர் நிலைகளில் தாமரைக் கொடிகளிடையே கூட்டமாக சேர்ந்து இனப்பெருக்கம் செய்கின்றன.

மேற்கோள்கள்
-----------

1. ↑  BirdLife International (2017). "*Chlidonias hybrida*". *IUCN Red List of Threatened Species* **2017**: e.T22694764A111750380. doi:10.2305/IUCN.UK.2017-1.RLTS.T22694764A111750380.en.. பார்த்த நாள்: 12 November 2021.
2. ↑  Jobling, James A (2010). *The Helm Dictionary of Scientific Bird Names*. London: Christopher Helm. பக். 102, 196. பன்னாட்டுத் தரப்புத்தக எண்:978-1-4081-2501-4.
தேசிய கொடையளிப்பவர் நினைவுச் சின்னம், நார்டன், நெதர்லாந்து
**உடல் உறுப்புகள் கொடை** அல்லது **உடல் உறுப்புகள் தானம்** என்பது நோயுற்று உடலுறுப்பு பாதிக்கப்பட்ட ஒருவருக்கு மற்றொருவர் அந்த உடல் உறுப்பைத் தானமாக அளிப்பதாகும். இதை, ஒருவருடைய உடல் உறுப்புகளை இறந்த பின்னரும் வாழும் வாழ்க்கையைத் தருவது உடலுறுப்பு தானம் என்று சிறப்பித்துக் கூறுகின்றனர். உடலுறுப்புகளைத் தானமாகக் கொடுப்பது மதக் கோட்பாடுகளை மீறிய செயல் என்ற நிலை தற்போது மாறி வருகிறது. இருக்கும் வரை இரத்த தானமும், இறந்த பின்பு கண்தானமும் செய்வது மிகச் சிறப்பானது என்கிற எண்ணம் பலருக்கும் ஏற்பட்டுள்ளது.

ஒருவர் உயிருடன் இருந்தாலும் அவருடைய மூளையின் பகுதி பாதிப்படைந்து செயலிழக்கும் நிலையில் அவருடைய இருதயம், சிறுநீரகம் போன்ற முக்கியமான சில உடல் உறுப்புகளை அவருடைய வாரிசுதாரர்கள் விரும்பினால் தானம் செய்யலாம். இந்த உடல் உறுப்புகளைத் தானமாகப் பெற்று சிலர் உயிர் வாழ முடியும் என்பதால் இந்த உடலுறுப்புகள் தானம் செய்வது மிகவும் முக்கியமான ஒன்றாக உள்ளது.

விழிப்புணர்வு
-------------

கண்களையும், உடலுறுப்புகளையும் தானம் செய்ய வேண்டும் என்ற எண்ணத்தை இளைஞர்களிடம் ஏற்படுத்தினால் அது சரியாக இருக்கும். இந்தியாவில் 10 லட்சம் பேருக்கு 5 பேர் உடலுறுப்புகளைத் தானம் செய்ய முன் வந்தால் 2200 உடலுறுப்புக்கள், 10 ஆயிரம் சிறுநீரகங்கள், 5 ஆயிரம் இதயம், 5 ஆயிரம் கல்லீரல்கள் கிடைக்கும். இதை இந்தியா மட்டுமின்றி ஆசியா கண்டம் முழுவதும் உடலுறுப்பு தேவைப்படுபவர்களுக்கு வழங்க முடியும்.

உடல் உறுப்புகள் தானம் செய்யும் பொருட்டு மக்களிடம் விழிப்புணர்வை ஏற்படுத்த தமிழ் திரைப்பட நடிகர் கமலகாசன் தன்னுடைய உடல் உறுப்புகளை தான் இறந்த பிறகு தானம் செய்வதற்கு உறுதிமொழி அளித்துள்ளார்.

வெளி இணைப்புகள்
---------------

* உடல் உறுப்பு தானம் செய்வது எப்படி?
* உடல் உறுப்பு தானம் (ஆங்கில மொழியில்)

மேற்கோள்கள்
-----------

1. ↑  Office on Women's Health (July 16, 2012), *Organ donation and transplantation fact sheet*, U.S. Department of Health and Human Services, July 28, 2016 அன்று மூலம் பரணிடப்பட்டது, July 30, 2016 அன்று பார்க்கப்பட்டது
2. ↑  US Department of Health and Human Services. "Living Organ Donation". *Organdonor.gov*. October 17, 2017 அன்று பார்க்கப்பட்டது.
3. ↑  "Organ Donation: MedlinePlus". July 30, 2016 அன்று பார்க்கப்பட்டது.
**உண்ணாநிலைப் போராட்டம்** அல்லது **உண்ணாவிரதப் போராட்டம்** (*Hunger strike*) என்பது தன்னை வருத்தி அறவழியில் தமது நியாயங்களை வலியுறுத்தி மாற்றத்தை உடனடியாக வேண்டி மேற்கொள்ளப்படும் ஒரு எதிர்ப்புப் போராட்டம் ஆகும். உண்ணாநிலை என்பது ஓரளவு ஏற்றுக்கொள்ளப்படக்கூடிய செயற்பாடுகள் நிகழவில்லை என்றால் இறப்பு வரை இந்த போராட்டம் நீடிக்கும். இந்தப் போராட்டத்தில் ஈடுபடும் சிலர் நீராகாரத்தை ஏற்றுக்கொள்வர். பிறர் எல்லா உணவையும் தவிர்ப்பர்.

மகாத்மா காந்தி இந்த போராட்ட வடிவத்தை நல்ல பலன்களுடன் பயன்படுத்தினார்.

1987 இல் திலீபன் இந்த போராட்ட வடிவத்தை பயன்படுத்தினாலாலும், அவரின் கோரிக்கைகள் ஓரளவேனும் நிறைவேறாமல் உயிர்துறந்தார்.

செப்டம்பர் 2007 இல் பழ. நெடுமாறன் உண்ணாநிலைப் போராட்டத்தை முன்னெடுத்தார், எனினும் அப்போதைய தமிழக முதல்வர் மு. கருணாநிதியின் முயற்சியால் போராட்டத்தைக் கைவிட்டார்.

உண்ணாநிலைப் போராட்டத்தில் உயிர் நீத்தவர்கள்
-------------------------------------------

* பொபி சாண்ட்ஸ், ஐரியக் குடியரசு இராணுவத்தைச் சேர்ந்த தன்னார்வலர், இறப்பு: மே 5, 1981
* திலீபன், தமிழீழ விடுதலைப் புலிகளின் உறுப்பினர், இறப்பு: செப்டம்பர் 26, 1987
* அன்னை பூபதி, தமிழீழ ஆதரவாளர், இறப்பு: ஏப்ரல் 19, 1988
*

இவற்றையும் பார்க்க
------------------

* அடையாள உண்ணாநிலை

மேற்கோள்கள்
-----------

1. ↑  "Hunger strike definition and meaning". *www.collinsdictionary.com*. Collins English Dictionary. April 6, 2015 அன்று மூலதளத்திலிருந்து பரணிடப்பட்டது எடுக்கப்பட்டது. 21 October 2021 அன்று பார்க்கப்பட்டது.
2. ↑  Ellis, Peter Bereford. The Druids (Eerdmans, 1998). pp. 141–142.
3. ↑    "Brehon Laws". *பிரித்தானிக்கா கலைக்களஞ்சியம்* (11th) **4**. (1911). Cambridge University Press.
அம்புலா துண்டுகள்
**அம்புலா** (*Ambula*)(ஒடியா: ଆମ୍ବୁଲ) என்பது ஒடிசாவில் கோடைக்காலத்தில் வெயிலில் உலர்த்திய மாம்பழம் கொண்டு தயாரிக்கப்படும் உணவாகும். இது இனிப்பு மற்றும் புளிப்புச் சுவை கொண்டது. கஞ்சி போன்ற புளிப்புச்சுவையுடைய கறிகளில் இது புளிப்பிற்காகப் பயன்படுகிறது. இதைச் சிவப்பு அல்லது பச்சை மிளகாய், பூண்டு மற்றும் தண்ணீர் சேர்த்து தயார் செய்து "பக்கலா" உடன் பரிமாறலாம்.

செய்முறை
--------

அம்புலா புளிப்புச் சுவையுடைய மாம்பழத்தினைக் கொண்டு தயாரிக்கப்படுகிறது. மாம்பழத்தினை நன்கு கழுவி தோலினை முதலில் அகற்றவேண்டும். பின்னர் உப்பு கலந்து பல நாட்கள் சூரிய ஒளியில் மாம்பழத் துண்டுகள் உலர்த்தப்படுகிறது. மீன் மற்றும் ஓக்ரா போன்ற பல்வேறு கறிகளில் அம்புலாவை புளிப்புச் சுவை சேர்க்கப் பயன்படுத்தலாம்.

மேற்கோள்கள்
-----------

1. ↑  "Delectable dishes of Odisha that will awaken the foodie in you". *www.timesnownews.com* (ஆங்கிலம்). 7 December 2020. 2020-12-29 அன்று பார்க்கப்பட்டது.
2. ↑  Ming, Ding Choo (2014). "Memory and Local Stories: Sources of History and Knowledge". *International Journal of the Malay World and Civilisation* **2**: 15–22. .
3. ↑  "With brand tags, sweet times ahead for mango growers". *The New Indian Express*. 2020-12-29 அன்று பார்க்கப்பட்டது.
4. ↑  "Delectable dishes of Odisha that will awaken the foodie in you". *www.timesnownews.com* (ஆங்கிலம்). 7 December 2020. 2020-12-29 அன்று பார்க்கப்பட்டது.
**இராம் யத்னா சுக்லா** (*Ram Yatna Shukla*) இந்தியாவின் உத்தரப் பிரதேசத்தைச் சேர்ந்த ஒரு கல்வியாளராவார்.1932 ஆம் ஆண்டு இவர் பிறந்தார். இலவசமாக இவர் சமசுகிருதம் கற்பித்து வருகிறார். 2021 ஆம் ஆண்டில் கல்வி மற்றும் இலக்கியத்திற்கான இவரது பங்களிப்புகளுக்காக இந்திய குடியரசுத் தலைவரால் இவருக்கு பத்மசிறீ விருது வழங்கப்பட்டது. 2015 ஆம் ஆண்டு சமசுகிருத மொழியின் சிறந்த விருதான விசுவபாரதி விருதையும் சுக்லா பெற்றுள்ளார்.

இராம் யத்னா சுக்லா 1932 ஆம் ஆண்டு உத்தரபிரதேசத்தின் பதோகி மாவட்டத்தில் உள்ள ஒரு கிராமத்தில் பிறந்தார். இவரது தந்தை இராம் நிரஞ்சன் சுக்லாவும் ஒரு சமசுகிருத அறிஞராவார். பனாரசு இந்து பல்கலைக்கழகத்தில் இவர் சமசுகிருத ஆச்சார்யாவாகப் பணியாற்றினார்.

மேற்கோள்கள்
-----------

1. ↑  "89 वर्ष की आयु में युवाओं को मुफ्त में संस्कृत की शिक्षा दे रहे हैं आचार्य रामयत्न शुक्ल, अब मिला पद्मश्री सम्मान" (in hi). *Navbharat Times*. .
2. ↑  "Padma Shri Awardee 2021". .
3. ↑  "Padma Awards 2021: 26 People Awarded for Literature And Education" (in en). *என்டிடிவி*. .
4. ↑  Sharma, Deepak. "President of Kashi Vidvat Parishad Prof. Ram Yatna Shukla honoured with Padma Shri Award" (in en). *Since Independence*. .